На калідоры мы апынуліся ва ўладанні Гаспадыні Зімы: яна сабрала сняжынкі ў пухнатую белую хмару і, здаецца, вось-вось высыпе чароўныя зорачкі на зямлю. А якія прыгожыя, святочныя вянкі сустракаюць гасцей у кожным класе! З елкі, з туі, з афарбаваных галінак дрэў, яны аздоблены ёлачнымі цацкамі, ”дожджыкам”, шышкамі, каляровымі стужкамі. На другім паверсе паважныя снегавікі пільна вартуюць зялёныя ялінкі. Святочныя кампазіцыі надаюць класным памяшканням утульнасць. Сярод яркіх рознакаляровых зорак на столі-небе вылучаецца адна, самая прыгожая — Віфлеемская.